Vana-Antsla mõisa kalmistu

Vana-Antsla mõisa kalmistu on kalmistu Urvaste kihelkonnas Võrumaal, tänapäevase haldusjaotuse järgi Vana-Antsla alevikus Antsla vallas Võru maakonnas. 

Ajalugu
Kalmistu rajasid Vana-Antsla mõisa tollased omanikud Löwensternid tõenäoliselt ajavahemikul 19. sajandi algusest kuni Carl Otto von Löwensterni surmani 1833. aastal. Selle kamberhaudadesse on teadaolevalt maetud 4 lahkunut, ülejäänud maetute arvu pole teada.Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 79

Kirjeldus
Kalmistu jääb mõisa südamest linnulennult umbes 850 meetri kaugusele lääneloodesse. Kalmistu on harvaesinevalt ringikujuline ning seda ümbritses kõrge telliskivimüür, mida kaunistasid poolringikujulised avaused.Agaate Laurson. Ajalooline traditsioon Urvaste kihelkonnast. Kogutud 1927. a. suvel. Ajalooline pärimus Eesti Kultuuriloolise Arhiivi kogudest. Tartu 2007 Praegu on see jäetud maha ja rüüstatud ning piirdemüürist on säilinud madal vall, mille edelaküljel on eristatav väravakoht.

Kalmistu kabel
Kalmistu keskosas paikneb arvatavasti 19. sajandi alguses telliskividest ehitatud matusekabel. Praegu on sellest säilinud vähesed varemed. 

Kalmistule maetuid
1833 – Carl Otto von Löwenstern (1755–1833)

Viited

Kirjandus
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
Alo Särg. "Vana-Antsla (Schloß Alt-Anzen)". - Võrumaa mõisad ja mõisnikud. Argo. Tallinn 2011. Lk 64 ja 67
Ketlin Sirge. "Eesti mõisakalmistud". Magistritöö Tartu Ülikooli usuteaduskonna võrdleva usuteaduse õppetoolis. Tartu 2013

Välislingid

Vana-Antsla mõis ja selle kalmistu Eesti mõisaportaalis

Kategooria:Urvaste kihelkonna kalmistud
Kategooria:Antsla vald
Kategooria:Võru maakonna kalmistud
Kategooria:Eesti mõisakalmistud